Kino bakikoze nga kkampuni ya Coca-Cola Beverages Africa -Uganda bagula obucupa buno ku ssente 500/- buli kiro okuva ku 170/- abantu ba bulijjo kwe babadde bagulira ebintu bya pulasitiika.
Dayirekita wa KCCA, Jennifer Musisi ku mukolo ogw'okussa emikono ku ndagaano ogwabadde ku City Hall ku Lwokuna eggulo yagambye nti kino tekigenda kukoma ku kyakukuuma buyonjo mu Kampala, guno gugenda kufuuka mulimu eri abavubuka mwebagenda okujja ssente.
"Ebintu bya pulasitiika byeyongera bungi buli kiseera mu Uganda era nga tebigenda kudda mabega okuva ku ngatto, ebitanda , entebe , emmeeza ne kalonda omulala ng'okubifunira akatale kigenda kuwa Bannayuganda emirimu," Musisi bwe yagambye.
Kkampuni ya Coca- Cola yaakateekawo ebifo 11 mu Kampala omugenda okutundibwa n'okulongoosebwa obucupa buno nga bayita mu kubwongerako omutindo nga tebunnatundibwa eri abo ababwetaaga.
Patrick Ayubu, omukungu okuva mu Coca-Cola yagambye nti bagenda kusomesa abantu ku ngeri y'okusomba obucupa buno mu ngeri etagenda kukosa bulamu bwabwe.
lug_Latn lug_Latn lug_Latn lug_Latn lug_Latn